Jordi Cruyff

Jordi Cruyff, nado en Ámsterdan o 9 de febreiro de 1974, é un futbolista catalán-holandés que xoga na demarcación de dianteiro. É fillo do lendario futbolista Johan Cruyff. Actualmente é asesor deportivo do FC Barcelona.

 Traxectoria 
Formouse nas categorías inferiores do FC Barcelona, debutando co primeiro equipo na tempada 1994/95 dirixido polo seu pai Johan Cruyff. Ao finalizar a tempada seguinte foi cedido ao Manchester United da Premier League, porén non contou con moitas oportunidade e foi cedido ao Celta de Vigo na tempada 1998/99, pero so disputou oito encontros marcando un gol.

No ano 2000 volve á liga española para xogar no Deportivo Alavés xa en propiedade, en Vitoria milita tres tempadas, sendo unha peza importante do equipo que chega a clasificarse para a Copa da UEFA, porén ao final desa mesma tempada o equipo descende a Segunda División Española. Jordi deixa o equipo e ficha polo RCD Espanyol.

Ao finalizar esa tempada permaneceu en Barcelona semiretirado a causa das lesións, adestrandose co FC Barcelona B e disputando algún encontro de veteranos.

Na tempada 2006/07 volveu á actividade ao fichar polo FC Metalurh Donetsk da primeira división ucraína, xogou no equipo tres tempadas ao final das cales ocupaba a posición de defensa central.

En xuño de 2009 fichou polo Valletta FC de Malta, onde tamén realizou os labores de asistente do técnico, Tom Caanen.

Finalmente retirouse en 2012, xogando no AEK Larnaca de Chipre.

 Coa selección de fútbol 
Foi internacional coa selección de fútbol dos Países Baixos en nove ocasións, anotando un gol. Baixo as ordes de Guus Hiddink disputou a Eurocopa de Fútbol Inglaterra 1996.

Tamén disputou nove encontros coa selección de fútbol de Cataluña, marcando dous goles.

 Palmarés 
 Títulos en España 
 1 Supercopa co FC Barcelona: 1994-95

 Títulos en Inglaterra 
 2 Ligas co Manchester United
 2 Supercopas co Manchester United

 Títulos internacionais 
 1 Copa intercontinental co Manchester United

 Véxase tamén 
 Ligazóns externas 
 Ficha do xogador no sitio web da FIFA  .
 Perfíl do xogador en Bdfutbol 

Categoría:Nados en 1974
Categoría:Nados en Ámsterdam
Categoría:Futbolistas dos Países Baixos
Categoría:Dianteiros de fútbol
Categoría:Xogadores do FC Barcelona B
Categoría:Xogadores do FC Barcelona
Categoría:Xogadores do Manchester United FC
Categoría:Xogadores do Celta de Vigo
Categoría:Xogadores do Deportivo Alavés
Categoría:Xogadores do RCD Espanyol
Categoría:Xogadores do FC Metalurh Donetsk
Categoría:Xogadores do Valletta Football Club
Categoría:Xogadores do AEK Larnaca
Categoría:Xogadores da selección de fútbol dos Países Baixos
Categoría:Xogadores da selección de fútbol de Cataluña
Categoría:Adestradores do AEK Larnaca
Categoría:Adestradores de fútbol dos Países Baixos
Categoría:Directores deportivos de fútbol